Държавен вестник, бр. 61, 2017 г., стр. 36

СТР.  36	
Д Ъ Р Ж А В Е Н  В Е С Т Н И К 	
БРОЙ  61
Преходни и заключителни разпоредби 
§ 57. Навсякъде в наредбата:
1. Думите „колона 12“ се заменят с „ко­
лона 14“.
2. Думите „кг/ч.“, „т/г“, „т/ч“, „т/24 ч“ се 
заменят съответно с „kg/h“, „t/y“, „t/h“, „t/24 h“.
3. Думите „окис“, „окиси“, „двуокис“, „сер­
ния триокис“ се заменят съответно с „оксид“, 
„оксиди“, „диоксид“, „серен триоксид“.
4. Думите „магнитен“ и „магнитен инфор­
мационен“ се заменят с „електронен“.
5. Думите „пробовземане“ и „пробовземане­
то“ се заменят съответно с „вземане на проби/
извадки“ и „вземането на проби/извадки“.
§ 58. Собственикът или ползвателят на 
системи за СНИ, монтирани преди влизане 
в сила на наредбата, не e задължен да спазва 
изискванията на EN 14181 (QAL1).
§ 59. Наредбата влиза в сила от деня на 
обнародването є в „Държавен вестник“ с 
изключение на разпоредбата на чл. 43, ал. 1, 
т. 8, която влиза в сила една година след об­
народването є в „Държавен вестник“.
§ 60. Лабораториите за изпитване, извърш­
ващи процедурите по калибриране съгласно 
чл. 60 и 60а, се акредитират по стандарт EN 
14181 до две години след влизане в сила на 
наредбата.
Министър:  
Нено Димов
5520
МИНИСТЕРСТВО  
НА ЗДРАВЕОПАЗВАНЕТО
МИНИСТЕРСТВО
НА ВЪТРЕШНИТЕ РАБОТИ
МИНИСТЕРСТВО 
НА ПРАВОСЪДИЕТО
НАРЕДБА № 1  
от 19 юли 2017 г.
за реда за установяване употребата на алкохол 
и/или наркотични вещества или техни аналози 
Чл. 1. (1) С тази наредба се урежда редът, 
по който се установява употребата на алкохол 
и/или наркотични вещества или техни аналози 
от водачите на моторни превозни средства 
(МПС), трамваи и самоходни машини.
(2) Наредбата може да се прилага и по от­
ношение на участниците в пътнотранспортни 
произшествия, които не са водачи по ал. 1. 
(3) Употребата на алкохол и/или наркотич­
ни вещества или техни аналози се установява 
чрез използване на технически средства и ме­
дицински изследвания. Техническите средства 
включват и тестове за установяване употребата 
на наркотични вещества или техни аналози. 
За целите на медицинските изследвания се 
извършват и химически и химико-токсико­
логични лабораторни изследвания. 
(4) Техническите средства, с които се уста­
новява употребата на алкохол, се определят със 
заповед на министъра на вътрешните работи, 
след като бъдат одобрени по реда на Закона 
за измерванията.
(5) Тестовете, с които се установява упо­
требата на наркотични вещества или техни 
аналози, се определят със заповед на минис­
търа на вътрешните работи. 
Чл. 2. (1) При извършване на проверка за 
установяване употребата на алкохол и/или 
наркотични вещества или техни аналози про­
веряваното лице е длъжно да изпълнява точно 
дадените му от контролните органи по Закона 
за движението по пътищата разпореждания и 
указания, освен ако те налагат извършването 
на очевидно за лицето престъпление или друго 
нарушение на нормативен акт или застрашават 
неговите или на други лица живот или здраве. 
(2) Неизпълнението на задължението по 
ал. 1, с което се възпрепятства извършването 
на проверката, се приема за отказ на лицето 
да му бъде извършена такава.
Чл. 3. (1) При извършване на проверка на 
място от контролните органи употребата на 
алкохол се установява с техническо средство, 
а употребата на наркотични вещества или 
техни аналози – с тест. 
(2) Установяването на употребата на ал­
кохол се извършва с доказателствен анали­
затор, показващ концентрацията на алкохол 
в кръвта чрез измерването му в издишания 
въздух и отчитащ съдържанието на алкохол 
в горните дихателни пътища (доказателствен 
анализатор), или с химическо лабораторно 
изследване, а на употребата на наркотични 
вещества или техни аналози – с химико-ток­
сикологично лабораторно изследване, когато:
1. лицето откаже извършване на проверка 
с техническо средство или тест; 
2. лицето не приема показанията на тех­
ническото средство или теста;
3. извършената проба с техническо средство 
или тест е некачествена или невалидна;
4. физическото състояние на лицето не поз­
волява извършване на проверка с техническо 
средство или тест.
Чл. 4. (1) В случаите, когато контролните 
органи задължително посещават на място 
пътнотранспортно произшествие, се извършва 
проверка за употребата на алкохол с техни­
ческо средство на водачите на МПС, а при 
необходимост – и на останалите участници 
в произшествието. При необходимост на во­
дачите на МПС се извършва проверка с тест 
или те се изпращат за медицинско изследване 
за установяване употребата на наркотични 
вещества или техни аналози.
(2) При невъзможност да се извърши 
проверка с техническо средство или тест на 
място от лицата по ал. 1 се вземат проби от 
медицински специалист в лечебното заведе­
ние, в което са транспортирани за оказване 
на медицинска помощ или са настанени за 
лечение.